Diari Oficial de la Generalitat Valenciana


Sumari del DOGV 3987, del 26-04-2001 (2001/3313)

ORDRE de 2 d'abril de 2001, de la Conselleria d'Agricultura, Pesca i Alimentació, per la qual s'aproven els preus públics per la venda de determinades publicacions.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/04/02/(1)/dof/vci/html**

### Dades del document

Número de DOGV
:   3987

Data del DOGV
:   26-04-2001

Secció del DOGV
:   I. DISPOSICIONS GENERALS

Número del document
:   2001/3313


Data del document
:   02-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * llista de preus
    * legislació
    * publicació
    * indústria del llibre
    * preu autoritzat

ORDRE de 2 d'abril de 2001, de la Conselleria d'Agricultura, Pesca i Alimentació, per la qual s'aproven els preus públics per la venda de determinades publicacions. [2001/3313]
  
En el Decret 73/1991, de 13 de maig, del Consell de la Generalitat Valenciana, s'estableix el règim general aplicable als preus públics de la Generalitat Valenciana, com també el procediment de fixació i aprovació de les quanties d'aquests.
  
A més a més, en els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, s'estableix la relació de béns, serveis i activitats susceptibles de ser retribuïts per mitjà de preus públics, entre els quals hi ha la venda de publicacions de cada conselleria.
  
Per tot això, d'acord amb allò que s'estableix en l'article 35 e) de la Llei 5/1983, de 30 de desembre, de Govern Valencià, i en l'article 3.2. del Decret 73/1991, del Consell de la Generalitat Valenciana, i després de l'elaboració de la memòria economicofinancera, de la qual es desprén que els preus proposats cobreixen el cost del lliurament de béns que es remunera amb ells, i a la vista de l'informe favorable de la Direcció General de Tributs de la Conselleria d'Economia, Hisenda i Ocupació,
  
ORDENE
  
Article 1. Objecte
  
Aquesta ordre té per objecte la regulació del règim jurídic aplicable als preus públics que ha de percebre la Conselleria d'Agricultura Pesca i Alimentació per la venda de les publicacions a què es fa referència en l'annex d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte d'aquesta ordre l'adquisició mitjançant preu de les publicacions a què al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en aquesta ordre els adquirents de les publicacions relacionades en l'annex d'aquesta ordre.
  
Article 4. Quanties
  
1. Els preus públics objecte d'aquesta ordre s'exigiran d'acord amb allò que es disposa en el quadre de tarifes de l'annex.
  
2. S'aplicarà als preus públics a què es fa referència en l'apartat anterior el tipus de l'impost del valor afegit vigent en el moment d'efectuar-se la venda de les publicacions.
  
Article 5. Exigibilitat i pagament
  
L'obligació de pagament dels preus regulats en aquesta ordre començarà quan s'adquiriran les publicacions a què al·ludeix l'article anterior.
  
No obstant això, en cas de comandes per correu, telefòniques o per qualsevol altre mitjà de comunicació, el preu s'exigirà per endavant quan es formularà la sol·licitud corresponent, i es requerirà l'acreditació del pagament anticipat prèviament al lliurament de les publicacions.
  
DISPOSICIÓ FINAL
  
Aquesta ordre entrarà en vigor l'endemà de la publicació completa en el Diari Oficial de la Generalitat Valenciana.
  
València, 2 d'abril 2001
  
La consellera d'Agricultura, Pesca i Alimentació,
  
MARIA ÀNGELS RAMON LLIN I MARTÍNEZ
  
ANNEX
  
Relació dels imports dels preus públics que ha de percebre la Conselleria d'Agricultura, Pesca i Alimentació per la venda de publicacions.
  
PUBLICACIÓ PREU UNITARI
  
 PESSETES EUROS
  
SÈRIE INFORMES
  
\*Informe del Sector Agrario Valenciano 1999: 2.404 PTA 14,45 €
  
SÈRIE NORMATIVA AGRÀRIA COMUNITÀRIA
  
\*Normativa Agraria Comunitaria 1999: 1.923 PTA 11,56 €
  
SÈRIE RECOPILACIONS LEGISLATIVES
  
\*Recopilación Legislativa de la Conselleria
  
de Agricultura, Pesca y Alimentación 1999: 2.404 PTA 14,45 €
  
SERIE FORA DE COL·LECCIÓ
  
\*Superficie Citrícola en la Comunidad Valenciana: 2.885 PTA 17,34 €


Còpia Permalink ELI